# 8tv

8tv, anteriorment conegut com a City TV i també com a Td8, fou un canal de televisió privat de Catalunya que pertanyia a Emissions Digitals de Catalunya (EDICA). Amb emissions continuades des del 2001 fins al 2023, presentà una programació generalista basada en l'entreteniment i les tertúlies d'actualitat, i s'adreçada a un públic familiar. Des del seu tancament ençà, emperò, se n'han suplantat, reaprofitat i instrumentalitzat les xarxes socials (sobretot a X, abans Twitter) per a difondre desinformació xenòfoba i racista amb una atribució del tot opaca i anònima de l'autoria; vulneracions del codi deontòlogic que han estat denunciades pel Consell de la Informació de Catalunya i pel Col·legi de Periodistes de Catalunya.
Durant la seva existència, la programació original pròpia del canal era en català, si bé una part important dels continguts de ficció es van emetre durant les dècades de 2010 i 2020 en castellà. Després de diverses etapes d'alts i baixos, amb un màxim d'audiència el 2014 del 4,4%, d'ençà del 2019 les seves audiències van davallar fins a assolir mínims per sota de l'1%. Això desencadenà que el Grup Godó, el propietari principal des dels seus inicis, desistís de la seva inversió televisiva i en transferís la totalitat d'accions a un grup privat propietat dels empresaris Nicola Pedrazzoli i Borja García-Nieto, amb una reformulació de l'oferta a partir de finals d'agost de 2021.
Tanmateix, els objectius d'audiències que volien competir amb Televisió de Catalunya no van reeixir i, el juny del 2023, EDICA es va declarar en concurs de creditors. Després de tres mesos de renegociació fallida del deute amb els seus creditors i la impossibilitat de Pedrazzoli de vendre el canal, les emissions de 8tv (i de retruc, de Verdi Clàssics) van finalitzar definitivament el dia 17 d'octubre, instants després de la mitjanit. Mesos després, tots els canals legals i oficials de contacte i comunicatius de l'ens van desaparèixer o quedar inoperatius.

## Història
### Primera dècada: 2001-2010

Les emissions van començar a dos quarts de nou del dilluns 23 d'abril de 2001 amb el nom de City TV. Als seus inicis va apostar per contractar presentadors catalans populars com Jordi González, Alfons Arús, Àngel Llàcer, Toni Clapés, Llucià Ferrer o Toni Soler.
L'estiu del 2003 va aconseguir l'única llicència privada de televisió digital terrestre (TDT) amb cobertura a Catalunya concedida per la Generalitat de Catalunya, passant per davant d'altres opcions com el frustrat projecte Flaix-Mediapro, que va ser desestimat. D'aquesta manera, passà de ser una televisió local a convertir-se en el primer canal autonòmic privat d'àmbit català. A partir del 27 de febrer del 2006 va canviar de marca per la nova Td8 per causa del seu desplegament per Catalunya. Es convertí en la primera televisió privada generalista catalana en el seu camí per adaptar-se a la televisió digital terrestre. El novembre de 2006 canvià el seu nom a 8tv.
El setembre de 2007 va estrenar la sèrie Sexe a Nova York, per primera vegada doblada al català per un conveni de 1999 de TVC, Jordi Vilajoana i la desapareguda Telefonica Media. L'11 de novembre de 2007 el Grupo Godó va prescindir del cap d'informatius Joan Maria Claveguera i del conseller delegat Lluís Oliva, que va ser substituït per Albert Rubio. També va cancel·lar el programa Amics, coneguts i saludats, del periodista Josep Puigbó, tot i que anteriorment el canal ja havia cancel·lat altres programes com Xtra, Envasat al 8, X-Top, Força Barça o Menjar de veritat. Aquest reguitzell de cancel·lacions va provocar que la seva programació de producció pròpia quedés en mínims, i pràcticament només hi va romandre el magazín Arucitys (2002-2018) presentat per Alfons Arús. Paral·lelament, una de les seves cares més conegudes, Ruth Jiménez, que havia conduït els informatius des que es van posar en marxa el gener del 2007, abandonà el canal per incorporar-se a La 2.

### Segona dècada: 2011-2020

La situació de disminució i desprogramació de continguts i espais propis perdurà fins al 2011, quan el canal començà a produir nous programes tals com el concurs Ni de conya!, presentat pel Mag Lari i estrenat el 17 de gener de 2011, que va entregar el seu premi gros (25.000 euros) el març de 2011.
El juny de 2011 van sorgir rumors que anunciaven que 8tv havia provat de fitxar Josep Cuní perquè presentés un espai en hora punta a partir del setembre, fet confirmat al cap de pocs dies i que va comportar que el presentador deixés el programa Els matins de TVC després de set anys. Finalment, el programa es va estrenar el 12 de setembre de 2011 amb el nom de 8 al dia. Aquella temporada també es varen estrenar les versions televisives dels programes de RAC 1 Tu diràs i La Competència (sota el nom La competència en color).
El 2015, després d'unes temporades amb unes xifres de negoci menors de les previstes i amb unes pèrdues anuals de 20 milions d'euros, els propietaris del Grup Godó van cercar una ampliació de capital. Aquesta inversió es va concretar el 21 de maig del mateix any, quan Mediaset España va comprar el 40% de l'empresa Emissions Digitals de Catalunya, propietària de 8tv.
Amb l'inici de la temporada 2015-2016 la graella de programació canvià parcialment i s'estrenaren programes com Trencadís (produït per La fàbrica de la tele, propietat de Mediaset), El trident, El hàmster i cessions de drets de Mediaset com ara el Campionat del Món de Clubs de futbol de 2015 i sèries com Els pilars de la Terra, CSI: Vegas, Spartacus o Crossing Lines. Nogensmenys, el març de 2016 dimití el director del canal, Òscar Nogueira, puix que Mediaset envià a 8tv quatre persones a tutelar la programació i això provocà una fractura administrativa i de gestió dins l'ens del canal. El novembre de 2018 el periodista Ramon Rovira fou nomenat director de 8tv i de RAC1, càrrec que només ocupà durant poc més d'un any. Durant aquest període, el canal continuà acumulant pèrdues d'audiència i de continguts competitius, de manera que minvà en l'espai televisiu català fins a decréixer a unes audiències mensuals força inferiors a l'1%.

### Tercera i darrera dècada: 2021-2023

Atès l'enfonsament d'audiències de 8tv i la dificultat del canal de diversificar la graella de programes més enllà de reemissions i programació externa, el 5 de març del 2021 es feu públic que el Grupo Godó prescindia finalment del negoci televisiu i havia arribat amb un acord amb l'empresa OC 2022 per a la venda d'Emissions digitals de Catalunya per 10 milions d'euros. Aquesta operació fou posteriorment avalada pel Consell de l'Audiovisual de Catalunya, de manera que els empresaris Nicola Pedrazzoli i Borja García-Nieto van adquirir el 100% de les accions corresponents al canal. Pedrazzoli ja era llavors propietari del canal generalista català Teve.cat, actiu des de 2020 i present en dials més endarrerits de la TDT.
La data de reformulació de l'oferta televisiva de 8tv es programà per al dilluns 30 d'agost de 2021. Per bé que diverses opinions van celebrar el rellançament del canal com a fet positiu per aportar competència a TV3 i a la Corporació Catalana de Mitjans Audiovisuals, especialment en relació a la promoció del català en un context social de greu regressió lingüística en l'audiovisual, altres veus van ser especialment crítiques amb les expectatives d'un canal dirigit per Pedrazzoli, amb una producció de baix cost i relacionada amb el sensacionalisme hereu de l'imperi comunicatiu del polític i empresari Silvio Berlusconi i del canal espanyol Telecinco. Tot i el canvi de propietaris de 8tv el canal continua sense apostar per una programació total en català, ja que la gran majoria de programació s'emetia en castellà.
De fet, aquella refundació de 8tv es va anunciar ostensiblement com un intent d'entrar en competència amb TV3, un objectiu que no va reeixir d'acord amb les dades publicades per Kantar Media —que li assignaven una audiència d'entre el 0,7% i el 0,9%. Un dels lemes que 8tv va utilitzar en la seva refundació va ser «TV3, esteu preparats?». En un article publicat al diari digital El Nacional s'indicava que 8tv per fi oferiria tota la seva programació en català per a poder competir amb TV3. Tanmateix, el dia de la seva reestrena 8tv ja va fer programes sencers en castellà, fet que significava que 8tv representaria poca competència a TV3.
A mitjan 2022, 8tv va començar a temptejar amb la inclusió de personatges polítics com Josep Rull, al qual posteriorment s'hi van unir Gabriel Rufián i els periodistes Pilar Rahola i Vicent Sanchis, per a crear programes fixos. El fet que els actors polítics estiguessin lligats als partits del Govern de la Generalitat va generar crítiques amb relació a si la seva participació en les emissions es podria considerar publicitat institucional o si es tractava d'un intent de fer augmentar les subvencions per part del Govern.
El 2 de juny de 2023 l'empresa gestora del canal, Emissions Digitals de Catalunya, (EDICA) es va declarar en concurs de creditors, i va encetar un període de 3 mesos per a renegociar el deute amb els seus creditors. Això fou conseqüència que, a banda d'unes audiències molt més baixes del que estava previst, els canals Fibracat TV i Barça TV van tancar i finalitzar les seues emissions, fet que suposà un minvament molt important dels ingressos d'EDICA. Aquella situació de ràpida desestabilització econòmica va empènyer Pedrazzoli a confirmar més endavant que la seva cadena també estava en venda. Després de diverses setmanes d'incertesa i davant la impossibilitat d'assegurar un pla de viabilitat, la fosa a negre definitiva de les emissions de 8tv van finalitzar el dia 17 d'octubre, passats pocs minuts passada la mitjanit. De resultes d'aquells fets amb EDICA, el canal Verdi Clàssics, dedicat a la retransmissió d'èxits del cinema gairebé íntegrament en català, també va deixar d'emetre.

### Polèmiques post-tancament i continguts racistes i desinformadors

Tot i el tancament, a inicis de 2024 les xarxes socials de 8tv es van reactivar, rescatant programes com Queremos opinar (versió en castellà del Catalunya opina). Nogensmenys, els canals de contacte oficials del canal també van quedar inoperatius. La polèmica més rellevant post-clausura del canal fou la suplantació i l'apropiació indeguda del perfil del canal a X (abans Twitter)- que mantenint-ne l'aparença i el logotip, va reactivar-se progressivament per a compartir contingut desinformatiu i d'un marcat càracter racista i xenòfob. El fet que la gestió de les piulades és del tot anònima i opaca i que alhora instrumentalitza per a altres propòsits el prestigi previ, el gran nombre de seguidors i la coneixença prèvia que havia guanyat legítimament el canal per part de la societat catalana, va comportar la denúncia del Col·legi de Periodistes de Catalunya per la vulneració de diversos punts del codi deontològic periodístic. El Consell de la Informació de Catalunya considerà que l'existència d'aquest perfil contribueix a «degradar la qualitat democràtica» i a promoure «biaixos ideològics de grups que pretenen que els ciutadans desconfiïn dels governs i les institucions democràtiques».

## Ús de la llengua catalana

Segons estableix l'article 86 de la llei 22/2005, de 29 de desembre, de la comunicació audiovisual de Catalunya i l'article 26 de la llei 1/1998, de 7 de gener, de Política Lingüística de Catalunya 8tv com a televisió catalana hauria d'haver emès almenys un 50% de la seva programació en llengua catalana. Des que es va crear el canal 8tv es van realitzar 2 estudis per analitzar l'ús de la llengua catalana a 8tv: un va ser el juny del 2010, quan la televisió era gestionada pel Grupo Godó, i l'altre va ser durant la tardor del 2021, un cop el canal va passar a ser gestionat per OC 2022.
En el primer estudi sobre l'ús de la llengua catalana que es va realitzar el juny del 2010 confirmà que l'ús del català era del 36,5%, mentre el del castellà era del 63,5%. El contingut que s'emetia completament en llengua catalana era l'infantil, magazins, i les notícies. Pel que fa a les sèries eren majoritàriament en castellà amb un 65,7%, i pel que fa a les pel·lícules sol s'emetien un 34,3% en llengua catalana, a més, el continguts de televenda eren completament en castellà. Pel que fa a l'horari de màxima audiència l'ús de la llengua catalana era del 25,8% i el del castellà del 74,2%.
8tv també va emetre pel·lícules en castellà que ja estaven doblades en llengua catalana com El cor de l'àngel, Assassinat a l'Orient Express, Cor trencat, Al final de les escales,Boccaccio '70,Conflicte d'interessos, Breu encontre,Creuant l'obscuritat, Dues dones,Conspiració a l'ombra, Drive i Cas obert. A part de pel·lícules que havien estat doblades al català i que es van emetre en castellà, també hi va haver sèries que estaven doblades al català i es van emetre en castellà com, per exemple, Perry Mason.

## Cobertura del canal

8tv va començar les seves emissions com a City TV a Barcelona ciutat. El seu projecte expansiu la va portar en primera instància a l'àrea metropolitana i, posteriorment, a les diferents poblacions de la demarcació de Barcelona. El maig de 2004 va estendre la seva cobertura, encara analògica, a la resta de capitals catalanes i a Andorra. Això fou possible gràcies als acords que el Grupo Godó aconseguí amb Mediapro, que tenia una freqüència a Lleida, a través d'Antena Local, i Flaix TV, que va cedir a City TV les seves freqüències a Tarragona i Girona a canvi d'aconseguir un dels futurs canals de la televisió digital terrestre (TDT) concedits al Grupo Godó, fet que no es va arribar a materialitzar. Endemés, Flaix TV va desaparèixer l'octubre de 2005, quan fou substituïda per Urbe TV després que el Grup Vocento comprés el 75% de les freqüències del canal.
D'ençà del juny de 2009 les emissions en TDT de 8tv es van poder sintonitzar al 95% del territori autonòmic i, des de finals del mateix any, també a les plataformes televisives de pagament ONO i Movistar+ (inicialment Imagenio). Des del 17 de març de 2011, 8tv també va poder sintonitzar-se al territori andorrà per mitjà de la TDT.

## Logotips

Evolució del logotips a través dels anys a mesura que canviava de nom.
| D'abril de 2001 a febrer de 2006 | De febrer a novembre de 2006 | De novembre de 2006 a setembre de 2017 | De setembre de 2017 a agost de 2021 | D'agost de 2021 a octubre de 2023 |

## Programació

Al llarg de la seva història, el canal va emetre programes com ara: Vitamina N presentat per Jordi González (2002-2004), MinAb presentat per Toni Soler, Francesc Novell i Manel Lucas (2004), Sexe savi presentat per Roser (2004), Dilluns Clapés presentat per Toni Clapés (2005), Zapping de zapping presentat per Elsa Anka (2006), Amics, coneguts i saludats presentat per Josep Puigbó (2007), Envasat al 8 presentat per Carolina Ferre i Sergi Mas (2007), Que no surti d'aquí presentat per Fermí Fernandes (2007), Misteris... amb Sebastià d'Arbó (2012), Trencadís presentat per Sandra Barneda (2015) i Catalunya directe presentat per Quim Morales (2017). I més recentment: ¡Justo ahora! presentat per Justo Molinero, L'Àtic presentat per Vador Lladó, El pentàgon presentat per Vicent Sanchís, El circ presentat per Frank Blanco, El fax de 8tv presentat per Eduard Pujol, Més singulars presentat per Jaume Barberà i Ares revolution presentat per Ares Teixidó.

## Audiències

Des del mes de juny del 2007 fins a la seva fosa a negre, 8tv va formar part del primer nivell de cadenes per al registre d'audiències segons Sofres. Abans, en canvi, només havia format part del grup de televisions locals.
| Any | Gener | Febrer | Març | Abril | Maig | Juny | Juliol | Agost | Setembre | Octubre | Novembre | Desembre | Mitjana anual |
| 2006 | - | 3,3% | 3% | 2,9% | 2,9% | 2,5% | 2,8% | 3,1% | 3% | 2,8% | 2,5% | 2,6% | - |
| 2007 | 2,4% | 2,7% | 2,8% | 2,8% | 3,1% | 3,1% | 3,0% | 2,0% | 2,1% | 2,5% | 3,1% | 3,1% | - |
| 2008 | 3,3% | 3,6% | 3,1% | 3,3% | 2,8% | 3,1% | 3,2% | 3,3% | 3,0% | 2,7% | 2,4% | 2,5% | 3% |
| 2009 | 2,8% | 3,1% | 3,3% | 4,0% | 3,5% | 4% | 3,8% | 4% | 3,9% | 3,9% | 3,8% | 3,5% | - |
| 2010 | 3,4% | 3,4% | 3,3% | 3,5% | 3,5% | 3,3% | 3,1% | 3,1% | 3,2% | 3,2% | 3,1% | 3,1% | 3,3% |
| 2011 | 2,8% | 2,9% | 2,8% | 2,5% | 2,6% | 2,5% | 2,5% | 2,4% | 2,9% | 3,0% | 3,2% | 4,1% | 2,7% |
| 2012 | 2,8% | 2,9% | 3,2% | 3,0% | 3,3% | 3,5% | 3,0% | 2,3% | 3,4% | 3,8% | 3,8% | 3,3% | 3,2% |
| 2013 | 3,4% | 3,3% | 3,4% | 3,6% | 3,6% | 3,5% | 3,4% | 2,4% | 3,7% | 3,7% | 3,3% | 3,1% | 3,4% |
| 2014 | 3,2% | 3,6% | 3,5% | 3,4% | 3,8% | 3,7% | 2,9% | 2,3% | 4,2% | 4,4% | 4,1% | 3,3% | 3,5% |
| 2015 | 2,8% | 2,9% | 3,2% | 3,0% | 3,3% | 3,3% | 2,5% | 1,8% | 3,9% | 3,6% | 3,8% | 3,6% | 3,3% |
| 2016 | | | | | | | | | | | | | 3,4% |
| 2017 | | | | | | | | | | | | | 2,8% |
| 2018 | | | | | | | | | | | | | 1,5% |
| 2019 | 0,6% | 0,6% | 0,5% | 0,5% | 0,5% | 0,5% | 0,6% | | | 0,7% | 0,8% | 0,9% | 0,6% |
| 2020 | 0,9% | 0,9% | 0,9% | 1,0% | 0,9% | 0,8% | 0,9% | 0,9% | 0,8% | 0,8% | 0,7% | 0,7% | 0,9% |
| 2021 | 0,8% | 0,7% | 0,7% | 0,8% | 0,7% | 0,6% | 0,7% | 0,6% | 0,3% | 0,4% | 0,5% | 0,8% | 0,6% |
| 2022 | 0,8% | 0,8% | 0,8% | 0,9% | 0,8% | 0,8% | 0,8% | 0,7% | 0,8% | 1,0% | 0,7% | | 0,8% |
| 2023 | 0,8% | 0,8% | 0,8% | 0,8% | 0,8% | 0,7% | 0,8% | 0,7% | 0,8% | 0,6% | - | - | 0,6% |
Màxim històric. | Mínim històric.

## Referències

* 1 2 3 4 5 «El CIC adverteix que 8TV genera confusió i desinformació». Col·legi de Periodistes de Catalunya, 23-07-2024 [Consulta: 23 juliol 2024].
* 1 2 3 4 5 M., M. «8tv deixa d’emetre». El Punt Avui, 17-10-2023 [Consulta: 18 octubre 2023].
* 1 2 «8TV es declara en preconcurs de creditors». El Món, 02-06-2023. [Consulta: 2 juny 2023].
* ↑ Gutiérrez, Àlex. «8TV ja no emet, Catalunya es queda sense televisió privada», 17-10-2023. [Consulta: 16 octubre 2023].
* ↑ «Citytv inicia el lunes sus emisiones» (en castellà). elpais.com.
* ↑ «Emissions Digitals de Catalunya obté la llicència de televisió digital terrestre». LaMalla.net, 17-03-2007. Arxivat de l'original el 2007-03-17. [Consulta: 17 octubre 2023].
* ↑ «City TV serà aviat Td8». La Xarxa.
* ↑ «Comunicacio21.com - 8tv fa parlar Carry Bradshow de sexe en català». Arxivat de l'original el 2007-10-22. [Consulta: 8 setembre 2011].
* ↑ «El Plural - El Grupo Godó cambia la dirección de su radio y televisión (13/11/2007)». Arxivat de l'original el 2007-11-15. [Consulta: 8 setembre 2011].
* ↑ El Mag Lari estrena hoy el concurso 'Ni de conya!' en 8tv, La Vanguardia, 17 de gener de 2011
* ↑ Ni de conya!' entrega por primera vez su gran premio: 25.000 euros, La Vanguardia, 30 de gener del 2011
* ↑ Cuní podria canviar TV3 per 8TV a partir del setembre, Diari Ara, 7 de juny de 2011
* ↑ Josep Cuní tanca la seva incorporació a 8TV, Diari Ara, 9 de juny de 2011
* ↑ Josep Cuní debutarà a 8TV dilluns vinent al davant de l'espai '8 al dia', Diari Ara, 5 de setembre de 2011
* ↑ «Els Òscars presenten a ‘8 al dia’ ‘La competència en color’». 8 al dia. Arxivat de l'original el 2016-05-06.
* ↑ «Mediaset renueva el prime time de 8tv con más ficción internacional y taquillazos de cine» (en castellà). Perdidos en la tele. Arxivat de l'original el 2016-05-06.
* 1 2 «Un cisma a 8TV se salda amb la dimissió del director». Ara.
* ↑ «Ramon Rovira será el nuevo dircom de los Godó» (en castellà). Crónica Global, 13-11-2018. [Consulta: 26 agost 2021].
* ↑ «Ramon Rovira deixa la direcció de RAC1». ElNacional.cat, 16-02-2019. [Consulta: 26 agost 2021].
* 1 2 «Els presentadors VIPS catalans de la nova 8tv que comença a caminar». Elnacional.cat. [Consulta: 26 agost 2021].
* 1 2 3 Miranda, José Carlos. «8TV, la revolució pendent». Segre, 15-06-2021. [Consulta: 26 agost 2021].
* ↑ «El Grupo Godó vende su canal televisivo 8TV».
* ↑ Buesa, Jokin. «El CAC autoritza la venda: la nova 8tv té llum verda». ElNacional.cat, 15-07-2021. [Consulta: 26 agost 2021].
* ↑ «El Grup Godó es ven 8tv i abandona el negoci televisiu | NacióDigital». Nació Digital, 05-03-2021. [Consulta: 26 agost 2021].
* ↑ «El CAC autoritza la venda de 8tv a Nicola Pedrazzoli». El Món de la Tele, 15-07-2021. [Consulta: 26 agost 2021].
* ↑ «La programació de la nova 8tv que arrenca el 30 d'agost». El Món de la Tele, 24-08-2021. [Consulta: 26 agost 2021].
* 1 2 Gutiérrez, Àlex. «La nova 8TV: són bones notícies per a la llengua?», 18-07-2021. [Consulta: 26 agost 2021].
* ↑ Vall Clarà, Joan. «La broma de 8tv». El Punt Avui, 26-08-2021. [Consulta: 26 agost 2021].
* ↑ Vinton, Roger. «8tv, el somni impossible». Via Empresa, 19-03-2021. [Consulta: 26 agost 2021].
* 1 2 Gutiérrez, Àlex. «El CAC aprova que Godó li vengui 8TV a Nicola Pedrazzoli». Ara, 15-07-2021. [Consulta: 17 octubre 2023].
* ↑ «La nova 8tv s'estrena a xarxes amb un missatge clar desafiant TV3».
* ↑ «EXCLUSIVA Els presentadors VIPS catalans de la nova 8tv que comença a caminar».
* ↑ «Josep Rull presenta un nou programa de 8TV, “Cel·la 61”». Terrassa Digital, 03-05-2022.
* ↑ «Josep Rull torna a la presó amb el nou programa de 8tv "Cel·la 61"». El Món de la Tele, 11-05-2022.
* ↑ «"No cobraré": Gabriel Rufián presentará su programa de entrevistas en la cadena 8tv». El Confidencial, 23-08-2022.
* ↑ «El exdirector de TV3 ficha por 8TV y se lleva a Pilar Rahola para un nuevo espacio diario de actualidad». El Periódico, 18-08-2022.
* ↑ «8tv fitxa Rahola, Sanchis i Gordillo per a un programa diari». VilaWeb, 16-08-2022.
* ↑ Tots Som Pere Aragonès. «Twitter», 22-08-2022.
* ↑ «RAC-1, principal beneficiada per la nova subvenció de la Generalitat a mitjans audiovisuals». VilaWeb, 19-07-2022.
* ↑ OCTUVRE. «INFORME: Diners públics a mitjans privats.». YouTube, 15-09-2022.
* ↑ Agustí, Aiats «8TV deixa d'emetre i Catalunya es queda sense cap televisió privada». Corporació Catalana de Mitjans Audiovisuals, 17-10-2023 [Consulta: 18 octubre 2023].
* ↑ Larroya, Marc «8tv es resisteix a desaparèixer i anuncia el seu retorn a través de les xarxes i en castellà». El Món de la Tele, 08-01-2024 [Consulta: 16 abril 2024].
* ↑ «8TV torna a YouTube i en castellà». VilaWeb, 08-01-2024 [Consulta: 16 abril 2024].
* ↑ «Ley 22/2005, de 29 de diciembre, de la comunicación audiovisual de Cataluña.».
* ↑ «Ley 1/1998, de 7 de gener, de Política Lingüística.».
* ↑ «Usos lingüístics en els canals privats de TDT d'àmbit català» (PDF). .
* ↑ «El cor de l'àngel». El portal lingüístic de la Corporació Catalana de Mitjans Audiovisuals, 22-11-1989. [Consulta: 8 gener 2021].
* ↑ «Assassinat a l'Orient Express». El portal lingüístic de la Corporació Catalana de Mitjans Audiovisuals, 30-06-1996. [Consulta: 8 gener 2022].
* ↑ «The changelling». El portal lingüístic de la Corporació Catalana de Mitjans Audiovisuals, 31-07-1990. [Consulta: 11 gener 2022].
* ↑ «Boccaccio '70». esadir.cat.
* ↑ «Conflicte d'interessos». esadir.cat.
* ↑ «Breu encontre». esadir.cat.
* ↑ «Creuant l'obscuritat». esadir.cat.
* ↑ «Dues dones». esadir.cat.
* ↑ «Conspiració a l'ombra». esadir.cat.
* ↑ «Drive: Força màxima».
* ↑ «Cas obert».
* ↑ «[Perry Mason http://www.eldoblatge.com/]». eldoblatge.com.
* ↑ La Malla. City TV ja es pot veure a tot Catalunya, 17/05/2004.
* ↑ «Comunicacio21: Overbooking a la UHF». Arxivat de l'original el 2007-10-20. [Consulta: 8 setembre 2011].
* ↑ Urbe TV comença a emetre a la freqüència que ocupava Flaix, VilaWeb, 10 d'octubre de 2005
* ↑ «8tv ya se percibe por señal de TDT en toda Catalunya». La Vanguardia. Arxivat de l'original el 2014-08-15. [Consulta: 12 gener 2013].
* ↑ «El Govern amplia la TDT amb vuit nous canals». Diari d'Andorra. Arxivat de l'original el 2016-05-07. [Consulta: 21 abril 2016].
* ↑ 8tv se consolida e incrementa un 15,4% su audiencia en Catalunya durante el 2008
* ↑ «Máximo histórico de La Sexta y nuevo mínimo para Telecinco» (en castellà). FórmulaTV, 02-05-2009. [Consulta: 12 octubre 2010].
* ↑ Seria caída de las televisiones públicas con la llegada de la TDT Arxivat 2010-05-06 a Wayback Machine.
* ↑ VerTele. La 1 frena su caída en mayo y suma ocho meses de liderazgo consecutivo (en castellà), 1 juny 2010 [Consulta: 1r juny 2010].
* ↑ «Clan, Disney, Nova y FDF, únicas temáticas que suben este mes» (en castellà). VerTele, 01-07-2010. Arxivat de l'original el 4 de juliol 2010. [Consulta: 1r juliol 2010].
* ↑ «Telecinco gana ventaja en el mes de julio con más consumo de la historia» (en castellà). VerTele. Arxivat de l'original el 4 d'agost 2010. [Consulta: 2 agost 2010].
* ↑ «La 1 recupera el liderazgo frente al mínimo histórico de Tele 5 y Antena 3» (en castellà). VerTele, 1 setembre. Arxivat de l'original el 2 de setembre 2010. [Consulta: 1r setembre 2010].
* ↑ «La 1 arranca el curso como la cadena más vista por primera vez en 7 años» (en castellà). VerTele, 01-10-2010. Arxivat de l'original el 2010-11-03. [Consulta: 1r octubre 2010].
* ↑ «La 1 gana por tercer mes en el triunfo más ajustado de los últimos dos años» (en castellà). VerTele, 02-11-2010. Arxivat de l'original el 2010-11-05. [Consulta: 2 novembre 2010].
* ↑ «La 1 mejora en tres décimas su resultado en diciembre» (en castellà). Formula TV, 03-01-2011. [Consulta: 20 febrer 2022].
* ↑ «TV3 regna en el 2010». Avui, 30-12-2010. [Consulta: 5 gener 2011].
* ↑ «Telecinco y Cuatro pierden fuerza en el primer mes post fusión» (en castellà). VerTele, 03-01-2011. Arxivat de l'original el 2016-03-03. [Consulta: 2 febrer 2011].
* ↑ «La 1 lidera por séptimo mes, Tele 5 y Cuatro frenan el bajón post fusión» (en castellà). VerTele, =1 març 201. Arxivat de l'original el 2011-03-04. [Consulta: 1r març 2011].
* ↑ «La 1 consigue la victoria en marzo con la cuota más baja para liderar un mes» (en castellà). FórmulaTV, 01-04-2011. [Consulta: 2 setembre 2011].
* ↑ «TV3 amplia el lideratge a l'abril». Diari Ara, 02-05-2011. [Consulta: 2 setembre 2011].
* ↑ «La 1 lidera mayo con un 14,9% y el prime time (16,8%) por décimo mes seguido» (en castellà). FórmulaTV, 01-06-2011. [Consulta: 2 setembre 2011].
* ↑ «Telecinco consigue el liderazgo del mes de junio tras diez meses de dominio de La 1» (en castellà). FórmulaTV, 01-07-2011. [Consulta: 2 setembre 2011].
* ↑ «Telecinco repite liderazgo por segundo mes ante el mínimo mensual de La 1» (en castellà). FórmulaTV, 01-08-2011. [Consulta: 2 setembre 2011].
* ↑ «Telecinco lidera el mes de agosto con su tercera victoria consecutiva» (en castellà). FórmulaTV, 01-09-2011. [Consulta: 2 setembre 2011].
* ↑ «La 1 destrona a Telecinco, laSexta adelanta a Cuatro y Antena 3 sigue al alza en el inicio de curso». VerTele, 01-10-2011. Arxivat de l'original el 2011-10-01. [Consulta: 1r octubre 2011].
* ↑ «La 1 confirma su liderazgo en octubre con la mayor subida de las generalistas». FórmulaTV, 02-11-2011. [Consulta: 2 novembre 2011].
* ↑ «TV3 repite como cadena autonómica más vista de 2011» (en castellà). FórmulaTV, 03-01-2012. [Consulta: 3 gener 2012].
* 1 2 «Análisis televisivo 2013» (en castellà). Barlovento Comunicación. Arxivat de l'original el 28 de juliol 2019. [Consulta: 28 juliol 2019].
* ↑ «Análisis televisivo 2014» (en castellà). Barlovento Comunicación. Arxivat de l'original el 28 de juliol 2019. [Consulta: 28 juliol 2019].
* ↑ «Análisis televisivo 2015» (en castellà). Barlovento Comunicación. Arxivat de l'original el 28 de juliol 2019. [Consulta: 28 juliol 2019].
* ↑ «Análisis televisivo 2016» (en castellà). Barlovento Comunicación. Arxivat de l'original el 5 d’agost 2021. [Consulta: 28 juliol 2019].
* ↑ «Análisis televisivo 2017» (en castellà). Barlovento Comunicación. Arxivat de l'original el 29 de desembre 2018. [Consulta: 28 juliol 2019].
* ↑ «Análisis televisivo 2018» (en castellà). Barlovento Comunicación. Arxivat de l'original el 9 de juliol 2021. [Consulta: 28 juliol 2019].
* ↑ «Análisis mensual del comportamiento de la audiencia televisiva: Febrero 2019» (en castellà). Barlovento Comunicación. Arxivat de l'original el 28 de juliol 2019. [Consulta: 28 juliol 2019].
* ↑ «Análisis mensual del comportamiento de la audiencia televisiva: Enero 2019» (en castellà). Barlovento Comunicación. Arxivat de l'original el 13 de novembre 2019. [Consulta: 28 juliol 2019].
* ↑ «Análisis mensual del comportamiento de la audiencia televisiva: Marzo 2019» (en castellà). Barlovento Comunicación. Arxivat de l'original el 1 d’abril 2019. [Consulta: 28 juliol 2019].
* ↑ «Análisis mensual del comportamiento de la audiencia televisiva: Abril 2019» (en castellà). Barlovento Comunicación. Arxivat de l'original el 2 de maig 2019. [Consulta: 28 juliol 2019].
* ↑ «Análisis mensual del comportamiento de la audiencia televisiva: Mayo 2019» (en castellà). Barlovento Comunicación. Arxivat de l'original el 1 de juny 2019. [Consulta: 28 juliol 2019].
* ↑ «Análisis mensual del comportamiento de la audiencia televisiva: Junio 2019» (en castellà). Barlovento Comunicación. Arxivat de l'original el 1 de juliol 2019. [Consulta: 28 juliol 2019].
* ↑ «La sentència dispara TV3 a rècords». Diari Ara. [Consulta: 2 desembre 2019].
* ↑ «TV3, 28 mesos seguits com a líder». Diari Ara. [Consulta: 2 desembre 2019].
* ↑ «Análisis mensual del comportamiento de la audiencia televisiva: Diciembre 2019» (en castellà). Barlovento Comunicación. Arxivat de l'original el 2020-02-01. [Consulta: 8 gener 2020].
* ↑ «TV3 fa història al signar una dècada ininterrompuda com a líder». Diari Ara, 01-01-2020. [Consulta: 1r gener 2020].
* ↑ «Análisis mensual del comportamiento de la audiencia televisiva: Enero 2020» (en castellà). Barlovento Comunicación. Arxivat de l'original el 2020-02-01. [Consulta: 1r febrer 2020].
* ↑ «TV3 lidera les audiències per 31è mes consecutiu». Comunicació 21, 02-03-2020. [Consulta: 3 març 2020].
* ↑ «TV3 continua líder amb el millor març en deu anys». Comunicació 21, 01-04-2020. [Consulta: 2 abril 2020].
* ↑ «TV3 és líder per 33è mes consecutiu». Comunicació 21, 02-05-2020. [Consulta: 7 maig 2020].
* ↑ «Análisis mensual del comportamiento de la audiencia televisiva: Mayo 2020» (en castellà). Barlovento Comunicación. Arxivat de l'original el 2020-06-05. [Consulta: 1r juny 2020].
* ↑ «TV3 acumula 35 mesos consecutius de lideratge». Comunicació 21. [Consulta: 1r juliol 2020].
* ↑ «TV3 encadena tres anys ininterromputs de lideratge mensual». Comunicació 21. [Consulta: 4 agost 2020].
* ↑ «TV3 tanca l'estiu líder amb el millor agost des de 2015». Comunicació 21. [Consulta: 3 setembre 2020].
* ↑ «Análisis mensual del Comportamiento de la Audiencia TV» (en castellà). Barlovento Comunicación, 01-10-2020. Arxivat de l'original el 2020-10-06. [Consulta: 2 octubre 2020].
* ↑ «Análisis mensual del comportamiento de la audiencia televisiva: Octubre 2020» (en castellà). Barlovento Comunicación, 01-11-2020. Arxivat de l'original el 2020-11-01. [Consulta: 1r novembre 2020].
* ↑ «TV3 acumula 40 mesos consecutius de lideratge». Comunicació 21, 01-12-2020. [Consulta: 2 desembre 2020].
* ↑ «T5 líder por vigésimo octavo mes consecutivo» (en castellà). Barlovento Comunicación, 02-01-2020. Arxivat de l'original el 2021-01-02. [Consulta: 2 gener 2021].
* ↑ Gutiérrez, Àlex. «TV3 amplia el seu rècord i lidera les audiències onze anys seguits». Diari Ara, 01-01-2021. [Consulta: 2 gener 2021].
* ↑ «TV3 arrenca el 2021 líder». Comunicació 21, 01-02-2021. [Consulta: 2 febrer 2021].
* ↑ «TV3 és líder per 43è mes consecutiu». Comunicació 21, 01-03-2021. [Consulta: 1r març 2021].
* ↑ «TV3 lidera l'audiència per 44è mes consecutiu». Comunicació 21, 01-04-2021. [Consulta: 1r abril 2021].
* ↑ «TV3 ja nota l'alè de Telecinco al clatell». Ara, 02-05-2021. [Consulta: 2 maig 2021].
* ↑ «Telecinco, més a prop de TV3». Ara, 01-06-2021. [Consulta: 2 juny 2021].
* ↑ «L'Eurocopa fa descavalcar TV3 del lideratge per primer cop des de l'1-O». Ara, 01-07-2021. [Consulta: 8 juliol 2021].
* ↑ «TV3 ja torna a fallar a l'estiu». Ara, 01-08-2021. [Consulta: 3 agost 2021].
* ↑ «TV3 recupera el lideratge després de dos mesos de quedar per darrere de Telecinco». Ara, 01-09-2021. [Consulta: 2 setembre 2021].
* ↑ «8TV punxa amb un 0,3%».
* ↑ Palés, Alejandra. «Telecinco destrona Antena 3 i recupera el lideratge a Espanya», 01-11-2021. [Consulta: 4 novembre 2021].
* ↑ «Audiencia TV Noviembre 2021». Arxivat de l'original el 2021-12-01. [Consulta: 1r desembre 2021].
* 1 2 Redacció. «TV3 és líder d’audiència per 12è any seguit», 03-01-2022. [Consulta: 3 gener 2022].
* ↑ Gutiérrez, Àlex. «TV3 comença l'any liderant (i Antena 3 a Espanya)», 01-02-2022. [Consulta: 8 febrer 2022].
* ↑ «TV3 encadena set mesos de lideratge». Comunicació 21, 01-03-2022. [Consulta: 1r març 2022].
* ↑ Palés, Alejandra «TV3, líder tots els dies de març». Ara, 01-04-2022 [Consulta: 1r abril 2022].
* ↑ Redacció. «TV3 suma nou mesos de lideratge», 02-05-2022. [Consulta: 4 maig 2022].
* 1 2 Redacció. «TV3 registra el millor juny des de 2007», 01-07-2022. [Consulta: 5 juliol 2022].
* ↑ Redacció. «TV3 completa un any de lideratge», 01-08-2022. [Consulta: 1r agost 2022].
* ↑ Redacció. «TV3 registra el millor agost dels darrers 15 anys», 01-09-2022. [Consulta: 2 setembre 2022].
* ↑ Redacció. «TV3 arrenca el curs líder», 03-10-2022. [Consulta: 6 octubre 2022].
* ↑ Redacció. «TV3 (14,1%) continua sense rival a l'octubre, Tele 5 es manté tercera (9,9%) i 8tv (1,0%) fa màxim», 01-11-2022. [Consulta: 2 novembre 2022].
* ↑ Redacció. «TV3 (14,8%) creix al novembre, La 1 (7,8%) millora gràcies al Mundial i 8tv (0,7%) torna a caure», 01-12-2022. [Consulta: 1r desembre 2022].
* ↑ Gutiérrez, Àlex. «TV3 es manté tretze anys líder mentre Antena 3 aconsegueix un ‘sorpasso’ històric a Espanya», 01-01-2023. [Consulta: 2 gener 2023].
* ↑ Redacció. «TV3 (15,1%) arrasa al gener a 4,8 punts d'Antena 3 (10,3%) i a 7,5 de Telecinco (7,8%) que fa el seu mínim històric», 01-02-2023. [Consulta: 1r febrer 2023].
* ↑ «TV3 (14,2%) lidera però perd -0,9 punts, Antena 3 (10,3%) guanya a Telecinco (8,5%) i 8tv es manté amb un 0,8%», 01-03-2023. [Consulta: 5 març 2023].
* ↑ Redacció. «TV3 (14,5%) lidera i creix al març, Antena 3 (10,0%) torna a guanyar a Telecinco (8,5%) i 8tv (0,8%) no millora», 01-04-2023. [Consulta: 1r abril 2023].
* ↑ «TV3 lidera l’audiència per 21è mes», 02-05-2023. [Consulta: 4 maig 2023].
* ↑ «TV3 consolida un lideratge de 22 mesos», 01-06-2023. [Consulta: 8 juny 2023].
* ↑ Larroya, Marc. «TV3 (14,2%) creix i lidera el juny a 4,5 punts d'Antena 3 (9,7%) i Telecinco (7,9%) cau sota mínims», 01-07-2023. [Consulta: 3 juliol 2023].
* ↑ Larroya, Marc. «TV3 (13,9%) lidera el juliol a 4,5 punts d'Antena 3 (9,4%) i Telecinco (6,9%) cau al seu mínim històric», 01-08-2023. [Consulta: 4 setembre 2023].
* ↑ Redacció. «TV3 acomiada l’estiu líder», 01-09-2023. [Consulta: 4 setembre 2023].
* ↑ Redacció. «TV3 inicia el curs líder», 02-10-2023. [Consulta: 4 octubre 2023].
* ↑ «TV3 lidera l’audiència per 27è mes i amplia distàncies».
* ↑ Gutiérrez, Àlex. «TV3 suma el catorzè any seguit de lideratge i eixampla la bretxa amb les privades espanyoles», 30-12-2023. [Consulta: 31 desembre 2023].